armvectores/hy_wikipedia_2023 huggingface dataset:
Դիվիզիա

Դիվիզիա (լատ.՝  divisio - բաժանում, տրոհում), ցամաքային զորքերի, ռազմաօդային և ռազմածովային ուժերի տակտիկական զորամիավորում։ Լինում են հետևակային (հրաձգային, մոտոհրաձգային, մոտորացված, մոտոհետևակային), մեքենայացված, հեծելազորային, հրետանային, զենիթային, տանկային (զրահա–տանկային), ավիացիոն, օդադեսանտային, աէրոմոբիլային, ՏՕՊ-ի և այլն։ Դիվիզիաները ռուսական և ֆրանսիական բանակներում երևան են եկել 18-րդ դարի սկզբներին։ 19-րդ դարում վերջնականապես հաստատվել են նաև այլ բանակներում։ Առաջին համաշխարհային պատերազմի (1914-1918) նախօրեին հետևակային Դիվիզիաներ ուներ 15-16 հազար մարդ։ Պատերազմի ժամանակ դիվիզիան վերածվեց համազորային միավորման՝ հետևակի, հեծելազորի, հրետանու, ինժեներական և կապի զորամասերով հանդերձ։ 1930-ական թվականներին որոշ պետությունների զինված ուժերում ստեղծվեցին տանկային (զրահատանկային) և ավիացիոն դիվիզիաներ։ Առանձին բանակներում (օրինակ, ֆրանսիական) տանկեր կային նաև հետևակային դիվիզիաներում։ ԽՍՀՄ-ում 1941-1945 թվականներին Հայրենական մեծ պատերազմի տարիներին դիվիզիաները բազմիցս կառուցվածքային փոփոխություններ են կրել, կազմակերպչորեն կատարելագործվել շնորհիվ նոր ռազմ, տեխնիկայի համալրման և կառավարման բարելավման։ Ետպատերազմյան շրջանում, երբ ավարտվեց ցամաքային զորքերի մոտորացումը, հրաձգային դիվիզիաներն սկսեցին կոչվել մոտոհրաձգային, իսկ հեծելազորային դիվիզիաները վերացվեցին։ ժամանակակից զինված ուժերում, կազմակերպչորեն բաղկացած է գնդերից, բրիգադներից կամ բրիգադային խմբերից։ Նրա մեջ մտնում են տարբեր զորատեսակների և հատուկ զորքերի զորամասեր, ինչպես նաև զանազան ծառայություններ։ Դիվիզիաների թվական կազմը տարբեր է։ ԱՄՆ-ում, օրինակ, մեքենայացված  դիվիզիան ունի ավելի քան 18 հազար անձնակազմ, մոտ 190 տանկ, 2,8 հազար ավտոմեքենա, 850 զրահատրանսպորտյոր, 57 ուղղաթիռ, 234 միավոր հրետանային, ականանետային և հրթիռային սպառազինություն։
Ֆոկուկուր

Ֆոկուկուր (ֆր.՝ Faucoucourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Լան-1 կանտոնայի կազմի մեջ։ Կոմունայի շրջանը՝ Լան:
INSEE կոդը՝ 02301:


== Բնակչություն ==
2010 թվականին բնակչությունը կազմել է 311 մարդ: 


== Տնտեսություն ==
2010 թվականի տվյալներով 194 աշխատունակ բնակիչներից 148-ը (15-64 տարեկան) տնտեսապես ակտիվ են, 46-ը՝ պասիվ (ակտիվության ինդեքսը՝ 76, 3 %, 1999 թվականին 74, 0 % էր)։ 148 ակտիվ բնակիչներից 127-ը (71 տղամարդ և 56 կին) աշխատող, գործազուրկ՝ (12 տղամարդ և 9 կին)։ 46 պասիվներից 14-ը աշակերտներ և ուսանողներ են, 22-ը՝ թոշակառուներ, 310-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Ֆոկուկուր (ֆր.)
(3838) Էպոնա

(3838) Էպոնա (անգլ.՝ Epona), աստերոիդ ապոլոնի ընտանիքում։ Հայտնաբերվել է 1986 թվականի նոյեմբերի 27-ին Ալեն Մաուրիի կողմից Պալոմարում։
Միջին հեռավորությունը Արեգակից կազմում է 1,504949 ա. մ., առավելագույնը մոտենում է 0,4485 ա. մ. հեռավորության վրա և հեռանում 2,5614 ա. մ., իսկ Երկրի ուղեծրին Էպոնա աստերոիդը նվազագույնը մոտենում է 0,1612 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 674,34 երկրային օրվա ընթացքում, իր ուղեծրով շարժվելով միջինում 0,533853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3838) Էպոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլլիրիա

Իլլիրիա կամ Իլլիրիկում (հին հունարեն՝ Ιλλυρια, լատ.՝ Illyricum), Բալկանների արևմտյան հատվածի հնագույն անվանումը, որը բնակեցված է եղել իլլիրիացիներով։ Այս տարածաշրջանն ուներ ահռելի գյուղատնտեսական և ռազմավարական նշանակություն, քանի որ կապ էր ստեղծում Հռոմեական կայսրություն արևմտյան և արևելյան հատվածների միջև։
Մեծ Եղեռնի զոհերի հիշատակի օր

Մեծ Եղեռնի զոհերի հիշատակի օր, նշվում է ամեն տարի ապրիլի 24-ին (1915-ի այդ օրը թուրքական իշխանությունները Կ. Պոլսում ձերբակալել և աքսորել են հայ մտավորականների մի մեծ խմբի)։ Մշտապես նշվել է սփյուռքահայ համայնքներում։ Խորհրդային Հայաստանում ցեղասպանության զոհերի հիշատակի օրն առաջին անգամ պետական մակարդակով նշվել է 1965-ի ապրիլի 24-ին՝ Մեծ եղեռնի 50-ամյա տարելիցին։
Երևանում տեղի է ունեցել բազմահազարանոց ցույց՝ Թուրքիայի կառավարող շրջանների հրեշավոր ոճրագործության դեմ բողոքի և պատմական արդարությունը վերականգնելու պահանջի կարգախոսներով։ Ցույցն ավարտվել է Կոմիտասի գերեզմանի մոտ հանրահավաքով։ Նույն օրը կայացել է ցեղասպանության հիշատակին նվիրված ժողով, որին մասնակցել են հասարակայնության, պետական մարմինների և հոգևորականության ներկայացուցիչներ։ Հանրապետության կառավարությունը որոշում է ընդունել Երևանում ցեղասպանության զոհերի հուշահամալիր կառուցելու մասին։ Մայրաքաղաքի Ծիծեռնակաբերդի բարձունքում Մեծ Եղեռնի զոհերի հուշահամալիրի կառուցումից հետո, ամեն տարի ապրիլի 24-ին համաժողովրդական երթ է կատարվում դեպի համալիր։ 1988-ի նոյեմբերի 22-ին ՀԽՍՀ Գերագույն խորհուրդը ընդունել է 1915-ի Հայոց ցեղասպանությունը դատապարտող օրենք, որով ապրիլի 24-ը հայտարարվել է Մեծ Եղեռնի զոհերի հիշատակի օր և համարվել ոչ աշխատանքային օր։


== Պատկերներ ==
Բարդիկ (ձմեռանոց)

Անվան այլ կիրառումների համար տե՛ս՝ Բարդիկ (այլ կիրառումներ)Բարդիկ, ձմեռանոց Երևանի նահանգի Երևանի գավառում, Կըրխբուլաղի ոստիկանական շրջանում։ 1897-ին ուներ 8 ադրբեջանցի բնակիչ։


== Ծանոթագրություններ ==
Արբոեթի

Արբոեթի (վրաց.՝ არბოეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Դուշեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։


== Ծանոթագրություններ ==
Սպիրիդոն Լուիս

Լուիս Սպիրիդոն (հունարեն՝ Σπυρίδων Λούης, հունվարի 12, 1873(1873-01-12), Ամարուսիոն, Central Greece, Հունաստանի թագավորություն - մարտի 26, 1940(1940-03-26), Ամարուսիոն, Central Greece, Հունաստանի թագավորություն), հույն մարզիկ, վազորդ։ Առաջին օլիմպիական խաղերի չեմպիոն (1896)։ Հաղթել է Մարաթոնյան վազքի մրցումներում։
Արժանացել է Հունաստանի ազգային հերոսի կոչման։ Եղել է փոստատար։


== Ծանոթագրություններ ==
Սորգել

Սորգել  (ռուս.՝ Соргель), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիելա գետի աջ ափին՝11 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024846
Հիդրոլոգիական ուսումնասիրությունների կոդը - 103002484
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եղիա Սյունի

Եղիա եպիսկոպոս Անձևացի (9-րդ դար - 9-րդ դար), հայ հոգևորական, Սյունյաց եպիսկոպոս։


== Կենսագրություն ==
Եղիա եպիսկոպոսը Սյունիքի եպիսկոպոս է ձեռնադրվել 9-րդ դարի վերջում, հաջորդելով՝ Սողոմոն Ա Սյունուն։


== Ծանոթագրություններ ==
Միրգ

Միրգ (լատ.՝ fructus` «պտուղ»), ծառի հյութալի ուտելի պտուղն է։ Մրգերը սննդի կարևոր բաղադրիչն են մարդու և շատ կենդանիների համար։
Հին ռուսերեն լեզվով «միրգ» բառը գոյություն չուներ, այն 1705 թվականին հայտնվեց միայն Լեհաստանի միջոցով։ fruct լատիներեն fructus ցանկացած մրգեր կոչվում էին բանջարեղեն :
«Միրգ»` տերմինը բուսական չէ, բայց տնտեսական է։ Տնտեսության մեջ բույսերի  ուտելի մասերը բաժանված են մրգերի, բանջարեղենի, ընկույզների, հացահատիկի և այլն։ Առօրյա առումով, հատապտուղը նաև հյութալի պտուղ է։ Պտուղը տարբերվում է հիմնական չափի հատապտուղներից, այն ուտելու գործընթացում բերանը ամբողջովին չի բերվում և չի բերում երկու մատներ։
Որոշ լեզուներով «միրգ» հասկացությունը չի առանձնանում «պտուղ» հասկացությունից, որը սահմանում է ծաղկի ձվարաններից կազմված սնունդը, որը բաղկացած է անգիոսերմմների օրգաններից, անկախ հյութալիությունից և հյութից։


== Ծանոթագրություններ ==
Բերլին (գյուղ, Տրոիցկի շրջան)

Բերլին (ռուս.՝ Берлин), գյուղ Ռուսաստանի Չելյաբինսկի մարզի Տրոիցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայսպոլսայմ

Գայսպոլսայմ (ֆր.՝ Geispolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 7152 մարդ, բնակչության խտությունը` 325.83 մարդ/կմ²։ Բնակավայրը զբաղեցնում է 21.95 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 11 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4647 աշխատունակ (15-64 տարեկան) բնակիչ, որոնցից ակտիվ էին 3430-ը, իսկ ոչ ակտիվները` 1217։ Ակտիվության ցուցանիշը կազմում է 73,8 %։ 3430 աշխատունակ մարդկանցից աշխատել է 3230 անձ (1709 տղամարդ և 1521 կին)։ Գործազուրկ են եղել 200 անձ (103 տղամարդ և 97 կին)։ 1217 անաշխատունակներից 459-ը եղել են աշակերտներ կամ ուսանողներ, 422-ը` թոշակառուներ, իսկ 336-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալալա

Ալալա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կղորաթի

Կղորաթի (վրաց.՝ ყორათი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 10 մետր բարձրության վրա։ Շրջկենտրոն Խոբիից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 190 մարդ։


== Ծանոթագրություններ ==
30 (թիվ)

30 (երեսուն), բնական թիվ է, գտնվում է 29-ի և 31-ի միջև։


== Աստղագիտության մեջ ==
30 կարգային թիվն է կրում Ուրանիա աստերոիդը։


== Քիմիայում ==
30-ը՝Ցինկի ատոմային թիվն է;


== Այլ բնագավառներում ==
30-ն են՝ապրիլ, հունիս, սեպտեմբեր, նոյեմբեր ամիսների օրերը;30-ը՝Ֆրանսիայի Գար դեպարտամենտի կարգային թիվն է։


== Տես նաև ==
30-րդ հարավային զուգահեռական
30-րդ հյուսիսային զուգահեռական


== Արտաքին հղումներ ==
Prime Curios! 30 Prime Pages-ից (անգլ.)
Օդրի Մեստրե

Օդրի Մեստրե  (ֆր.՝ Audrey Mestre, օգոստոսի 11, 1974(1974-08-11), Սեն Դենի, Սեն-Սեն-Դենի, Ֆրանսիա - հոկտեմբերի 12, 2002(2002-10-12), Լա Ռոմանա, La Romana, Դոմինիկյան Հանրապետություն), ֆրանսիացի ֆրիդայվեր։


== Կենսագրություն ==
Ծնվել է Սեն-Դենիում` Փարիզից 10 կմ դեպի հյուսիս, ստորջրյա լողի սիրահարների ընտանիքում, երկու տարեկանից սովորել է լողալ։ Նա դեռ դեռահաս էր, երբ ընտանիքը տեղափոխվեց Մեքսիկա։ Մեքսիկայի Լա Պաս համալսարանում ուսումնասիրել է ծովային կենսաբանություն։
1996 թվականին Օդրին ծանոթանացել է հայտնի ֆրիդեյվեր Ֆրանսիսկո Ֆերրերասի հետ, որը հետո դարձել  է իր ամուսինը։ Նա նաև իր մարզիչն էր և կազմակերպում էր սուզումներ, որոնց ընթացքում Օդրին սուզման խորության նոր համաշխարհային ռեկորդներ է սահմանել։


== Ձեռքբերումներ ==
1997 թվականից նա սահմանել է մի քանի ազգային և համաշխարհային ռեկորդներ ֆրիդայվինգի բնագավառում։ 1997 թվականի մայիսի 29-ին նա սահմանել է ռեկորդ Ֆրանսիայի կանանց մրցաշարում, հաղթահարելով սուզում 80 մետր` 1 րոպե 13 վայրկյանում։ 1998 թվականի հունիսի 6-ին սուզվել է 115 մետր խորություն 2 րոպե 21 վայրկյանում, համաշխարհային ռեկորդ` կանանց մեջ։ 2000 թվականի մայիսի 13-ին սուզվել է NO LIMITS սխեմայով 125 մետր` 2 րոպե 3 վայրկյանում և ստացել է կանանց աշխարհի չեմպիոնի կոչումը։ 2001 թվականի մայիսի 19-ին` նոր ռեկորդ (1 րոպե 57 վայրկյանում` 130 մետր)։
Օդրի Մեստերեի պաշտոնական կայքի պնդմամբ՝ նրան է պատկանում ստորջրյա սուզման մեջ բացարձակ նվաճումը՝ առանց շնչելու համար նախատեսված սարքերի օգտագործման (Ֆրիդայվինգ) NLT` 170 մետր , որը սահմանվել է մարզումների ընթացքում և հաստատվել է մարմնամարզուհու մահվանից հետո, որպես հարգանքի տուրք նրա հիշատակին ։ Համաձայն  ֆրեդայվինգի AIDA International միջազգային ասոցիացիայի` Օստրի Մեստրեն տիրապետում էր եվրոպական մայրցամաքային կարգապահական ռեկորդի «Առանց սահմանափակումների (No Limit, NLT)»` 130 մետր , նա ժամանակին համաշխարհային ռեկորդ էր ։


== Մահը ==
Մեստրեն մահացել է Դոմինիկյան Հանրապետությունում` հոկտեմբերի 12-ին` շաբաթ օրը, փորձ կատարելով նոր համաշխարհային ռեկորդ սահմանել ստորջրյա ջրերում։ Սուզման կազմակերպիչը ամուսինն էր` Ֆրանսիսկո Ֆերրերասը։
Մեստրեն պլանավորել էր սուզվել 171 մետր խորություն և սահմանել ոչ միայն կանանց, այլ նաև տղամարդկանց համաշխարհային ռեկորդ, որն այդ ընթացքում կազմում էր 162 մետր և պատկանում էր Լյուիկ Լեֆերմին ։ Այս սուզման աջակցության հիմնական սուզորդը Պասկալ Բերնաբեն էր։ Համաձայն այս տեսակի մրցակցության կանոնների` սուզորդը սուզվելու համար օգտագործել է միայն հատուկ բեռ, չունենալով իր մոտ ոչ մի թթվածնային գործիք։ Վերելքը պետք է կատարվեր վերելակ-պայուսակի (անգլ.՝ Lifting bag) օգնությամբ։ Ֆրանսուհու սուզվելուց 8 րոպե 39 վայրկյան հետո նրա մարմինը դուրս է եկալ ջրի մակերես։ Մահը վրա էր հասել սարքավորումների անսարքության պատճառով` թթվածնային բալոնը, որը նախատեսված էր թթվածնի օգնությամբ դեպի մակերևույթ բարձրացնելու համար, լիցքավորված չի եղել ։


== Ծանոթագրություններ ==
Պլելա

Պլելա (ռուս.՝ Плела), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սետրա գետի աջ ափին՝ 21 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025926
Հիդրոլոգիական ուսումնասիրությունների կոդը - 103002592
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ասլան

Անվան այլ կիրառումների համար տե՛ս՝ Ասլան (այլ կիրառումներ)Ասլան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մուսա լեռան 40 օրը (ներկայացում)

«Մուսա լեռան քառասուն օրը», հերոսապատում 2 մասից ըստ Ֆրանս Վերֆելի համանուն վեպի, բեմականացման և բամադրության հեղինակ Արմեն Էլբակյան, Գաբրիել Սունդուկյանի անվան ակադեմիական թատրոն


== Սյուժեն ==
1915 թ. հուլիսի 13-ին Կիլիկիայի Սուեդիայի շրջանի հայկական գյուղերում տների պատերին հայտարարություն էր փակցված, որով կարգադրվում էր պատրաստ լինել 8 օրից ուղևորվելու Միջագետք՝ Դեր-Զորի անապատ, ուր իբրև թե պետք է վերաբնակեցվեր ոչ մուսուլմանական ազգաբնակչությունը։ Ի պատասխան թուրքական կառավարության հրամանի՝ Մուսա լեռան և հարակից 5 գյուղերի յուրաքանչյուր բնակիչ որոշում է Մուսա լեռան գագաթին կազմակերպել պաշտպանություն։ Տղամարդիկ ու կանայք, ծերունիներն ու երեխաները, թողնելով իրենց տները, բարձրանում են լեռը՝ վերցնելով միայն հրացան, վառոդ, փամփուշտ, կերակուր և ջուր։ Հարձակվող թշնամու կանոնավոր զորքը պարտություն է կրում, և դրանից գազազած թուրքական հրամանատարությունը զենքի է կոչում մերձակա գյուղերի ողջ մուսուլմանական բնակչությանը։ Ցամաքի կողմից կտրելով մուսալեռցիներին արտաքին աշխարհից՝ որոշում են սովամահ անել նրանց, մյուս կողմից զառիթափն էր ու ծովը։ Հայերը սկսում են փրկություն փնտրել ծովի կողմից։ Դիմադրության 53-րդ օրը՝ 1915 թ. սեպտեմբերի 12-ին, կիրակի առավոտյան երևում է ֆրանսիական «Գիշեն» ռազմանավը։ Լողալով նավին են մոտենում մի քանի մուսալեռցիներ։ Նավապետը Էսկադրայի հրամանատարին հաղորդում է հայերի օգնության խնդրանքը։ Շուտով ափին է մոտենում «Ժաննա դԱրկ» ռազմանավը՝ ուրիշ պահականավերի ուղեկցությամբ։ Մուսա լեռան ապստամբներն իրենց ընտանիքներով՝ ընդամենը 4058 մարդ, նավ են բարձրանում ու փրկվում։


== Ստեղծագործական կազմ ==
Բեմականացման և բեմադրության հեղինակ Արմեն Էլբակյան
Կոմպոզիտոր Գարի Քեսոյան
Բեմադրող նկարիչ Դավիթ Մինասյան


== Դերերում ==
Ձայն՝ Ազատ Գասպարյան
Գաբրիել՝ Հարություն Մովսիսյան
Ժուլիեթ՝ Աննա Էլբակյան
Ստեփան՝ Արեգ Գևորգյան
Իսկուհի՝ Լուսինե Կոստանյան, Շողեր Գրիգորյան
Սամվել՝ Գավիթ Գասպարյան
Տեր Հայկազուն՝ Լորենց Առուշանյան
Անթառամ մայրիկ՝ Գրետա Մեջլումյան
Բժիշկ Ալթունի՝ Ռազմիկ Խոսրոեվ
Գոնզակ Մարիս՝ Վարշամ Գևորգյան
Դոկտոր Լեփսիուս՝ Ալբերտ Սաֆարյան
Արամ Թովմասյան՝ Արմեն Սարգսյան
Օվսաննա՝ Անի Սարգսյան
Պատվելի Նոխուդյան՝ Լեռնիկ Հարությունյան
Զինագործ Չաուշ՝ Աշոտ Ստեփանյան
Վարպետ Թովմասյան՝ Լևոն Ավետիսյան
Գևորգ Քեբուսյան՝ Ռոման Բաբայան
Մանուշակ՝ Եվգենիա Մկրտումյան
Եղիսաբեթ՝ Աիդա Բաբաջանյան
Ոսկանյան՝ Գնել Ուլիխանյան
Աստղիկ՝ Ծովինար Մարտիրոսյան
Ներսեն՝ Հակոբ Հակոբյան
Բիրսոն՝ Կարեն Ջանգիրյան
Էնվեր Փաշա՝ Գարեգին Չեփչյան
Հալիդե հանըմ ՝ Մարջան Ավետիսյան
Ոստիկանապետ՝ Մխիթար Մելքոնյան
Հրամանատար՝ Ալեքսանդր Թադեվոսյան
Քարտուղար՝ Հովհաննես Դավթյան
Երիտասարդ կին՝ Անի Պետրոսյան
Արևածաղկով երիտասարդ՝ Իվան Մովսիսյան
Մասսայական տեսարաններում զբաղված են՝ Գ. Սունդուկյանի անվան թատրոնի դերասան-դերասանուհիներ, Երևանի Թատրոնի և կինոյի պետական ինստիտուտի ուսանողներ, դպրոցականներ


== Հղումներ ==


== Արտաքին հղումներ ==
Ներկայացումը շարունակվում է
"Forty Days of Musa Dagh" by Armen Elbakyan, Music Cary Keosayan
Կայացավ «Մուսա լեռան 40 օրը» ներկայացման պրեմիերան
Վիլադրաու

Վիլադրաու (կատ.՝ Viladrau) մունիցիպալիտետ Իսպանիայում, մտնում է Ժիրոնա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Օսոնա շրջանում։ Զբաղեցնում է 50,7 կմ² տարածք։ Բնակչության թվաքանակը 2007 թվականի տվյալներով եղել է 1036, խտությունը՝  18,84 մարդ/կմ²։


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Հղումներ ==
Página web del Ayuntamiento Archived 2007-09-29 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Guía de Viladrau Archived 2021-12-28 at the Wayback Machine.
Սեդյու (Չիսվայի վտակ)

Անվան այլ կիրառումների համար տե՛ս՝ Սեդյու (այլ կիրառումներ)Սեդյու (ռուս.՝ Седью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չիսվա գետի ձախ ափին՝ 12 կմ հեռավորության վրա։ Գետի երկարությունը կազմում է 25 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021302
Կոդը ըստ հիդրոլոգիական հետազոտության (ՌԴ) — 103002130
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զալիզնիչնոե (ավան, Լեբեդինի շրջան)

Անվան այլ կիրառումների համար տե՛ս՝ ԶալիզնիչնոեԶալիզնիչնոե (ուկրաիներեն՝ Залізничне), ավան Ուկրաինայի Սումիի մարզի Լեբեդինի շրջանում։
2001 թվականի տվյալներով Զալիզնիչնոե ավանում բնակվում էր 290 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(1575) Ուինֆրեդ

(1575) Ուինֆրեդ (անգլ.՝ Winifred), աստերոիդ աստերոիդների հիմնական գոտում։ Հայտնաբերվել է 1950 թվականի ապրիլի 20-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,374445 ա. մ., առավելագույնը մոտենում է 1,9498 ա. մ. հեռավորության վրա և հեռանում 2,799 ա. մ.։ Արեգակի շուրջ մեկ ամբողջական պտույտ է կատարում 1336,42 երկրային օրվա ընթացքում, իր ուղեծրով շարժվելով միջինում 0,269377 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,82° անկյուն։
Ուինֆրեդ աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1575) Ուինֆրեդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոշչյոնայա

Մոշչյոնայա (ուկրաիներեն՝ Мощена, Moszczana), գյուղ Ուկրաինայի Վոլինի մարզի Կովելի շրջանում։
2010 թվականի տվյալներով Մոշչյոնայա գյուղում բնակվում էր 581 մարդ։ Բնակավայրը զբաղեցնում է 1,05 կմ² տարածք։ Բնակչության խտությունը կազմում էր 553 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուսիսային Բրաբանտ

Հյուսիսային Բրաբանտ (հոլ.՝ Noord-Brabant), Նիդերլանդների տասներկու մարզերից (պրովինցիաներից) մեկը։ Գտնվում է երկրի հարավային հատվածում. արևմուտքից սահմանակցում է Նիդերլանդների Զեյլանդ մարզին, արևելքից՝ Լիմբուրգին, հյուսիս-արևմուտքից՝ Հարավային Հոլանդիային, իսկ հյուսիս-արևելքից՝ Գելդերլանդ մարզին։ Ունի 2,41 միլիոն բնակիչ (2005 թ.), գլխավոր քաղաքը Հերթոգենբոս քաղաքն է, իսկ ամենամեծ քաղաքը Էյնդհովենն է։


== Ծանոթագրություններ ==


== Արտաքին հղումներ ==
Պաշտոնական կայք (նիդեր.)
Can’t Hold Us Down

«Can’t Hold Us Down», ամերիկացի երգչուհի Քրիստինա Ագիլերայի Stripped չորրորդ ստուդիական ալբոմի չորրորդ սինգլը, թողարկվել է 2003 թվականի հուլիսի 8֊ին։ Երգը Քրիստինան ձայնագրել է Lil' Kim ռեփ կատարողի մասնակցությամբ։
Երգը հաջոությամբ ներառվել է շատ վարկանիշային աղյուսակներում․ Billboard Hot 100 վարկանիշային աղյուսակում զբաղեցրել է 12֊րդ հորիզոնականը, Բրիտանիայում՝ 6֊րդ, Գերմանիայում՝ 9֊րդ, Իռլանդիայում՝ 5֊րդ, Նոր Զելանդիայում՝ 2֊րդ, Ավստրալիայում՝ 5֊րդ և Համաշխարհային հիթ֊շքերթում՝ 3֊րդ։
«Can’t Hold Us Down»֊ը արժանացել է Գրեմմի մրցանակի «Լավագույն փոփ կատարում» անվանակարգում։


== Երգի պատմությունը ==
Քրիստինան երգը համարում է «ֆեմինիստական հիմն»։ Նա երգում է հասարակության երկակի չափանիշների մասին։


== Երգացանկ ==


== Հիթ-շքերթներ ==


== Ծանոթագրություններ ==
Մուստահամբա (այլ կիրառումներ)

Մուստահամբա անունը կամ տերմինը կարող է վերաբերել հետևյալ հոդվածներին․

Մուստահամբա - գյուղ Էստոնիայի Հաանյա շրջանի կազմում։
Մուստահամբա - գյուղ Էստոնիայի Ռիուգե շրջանի կազմում։
Քարաջ

Քարաջ (արաբ․՝ کرج‎‎), քաղաք Իրանի տարածքում։ Ալբորզի նահանգի կենտրոնն է, գտնվում է Քարաջի գավառում, հանդիսանում է նաև համանուն շրջանի կենտրոնը։


== Աշխարհագրություն ==
Տեղակայված է երկրի հյուսիսում՝ Ալբորզի ստորոտին։ Մայրաքաղաք Թեհրանից գտնվում է 20 կմ հեռավորության վրա՝ արևմտյան ուղղությամբ։ Ծովի մակարդակից բարձր է 1,312 մ։
Կլիման չորային է, կլիմայի վրա ազդեցություն են թողնում լեռները, որոնք գտնվում են քաղաքի մերձակայքում։ Ամռանը շոգ է, խիստ սակավաթիվ անձրևներով, ջերմաստիճանն առանձնապես բարձր է լինում հուլիսին և օգոստոսին։ Ձմեռը շատ ցուրտ չէ, բայց կարող են լինել ջերմաստիճանի կտրուկ անկումներ և սառնամանիքներ։ Տեղումնառատ են նոյեմբեր-մարտ ամիսները։
Բնակչության ճնշող մեծամասնությունը պարսիկներ (53%) և ազարիներ (30%) են, ապրում են նաև քրդեր, գիլանցիներ, մազանդարանցիներ, լոռեր և այլ ազգեր։


== Պատմություն ==
Քարաջի տարածքում գտնվող առաջին բնակավայրերը թվագրվում են մ.թ.ա. 3-րդ հազարամյակի։ Քաղաքի Խուրվին վարչական շրջանը բնակեցված է եղել բրոնզե դարից, իսկ եւ Քելաքի շրջանը՝ երկաթե դարից ի վեր։ Շահրիար գավառի արևմտյան մասում՝ լեռան վրա, գտնվել է Թահթե Ռոստամ հնավայրը, որը կառուցվել էր Պարթևական դարաշրջանում որպես զրադաշտական ատրուշան։

Քաղաքը Թեհրանի հետ կապ էր հաստատում Սեֆյանների ժամանակ կառուցած կամուրջի միջոցով, որը գործել է մինչև նախորդ դարի վերջ։ Նույն դարաշրջանում է կառուցվել նաև Շահ Աբբասի քարվանսարան։ Ղաջարիների տիրապետության ժամանակ՝ 1810-ական թվականներին, այստեղ կառուցվում է Սոլեյմանիեի պալատը՝ որպես պարսից թագաժառանգի ամառանոց (այժմ՝ Թեհրանի համալսարանի գյուղատնտեսության ֆակուլտետ)։ Առանձնապես հայտնի է Մորվարիդ (մարգարտե) պալատը, որը թվագրվում է 20-րդ դարի՝ Փահլավիների շրջանին։
20-րդ դարում քաղաքի ինտենսիվ զարգացումը հնարավորություն տվեց քաղաքին՝ դառնալու Իրանի արդյունաբերական ամենախոշոր կենտրոններից մեկը։ Այժմ այստեղով անցնում են Կասպից ծովից Թեհրան ուղարկվող բեռները։ Քարաջը մայրաքաղաքի հետ կապված է ավտոխճուղով, երկաթգծով և մետրոյի գծով։ Այստեղ է գտնվում «Փայամ» օդանավակայանը։ Այստեղ բացվել են Խարազմի համալսարանը (1919), Գոլշահր մետրոկայանը (1998), Էնղելաբ մարզադաշտը (2001), Ալբորզի բժշկական համալսարանը (2010), քիմիական արդյունաբերության գործարաններ։


== Տեսարժան վայրեր ==
Մարգարտե դղյակ (պարսկերեն՝ کاخ مروارید‎` քախե մորավարիդ). կառուցվել է 1966-1968 թվականներին, Մոհամեդ-Ռեզա Փեհլևիի քրոջ՝ Շամս Փեհլևիի պատվերով, Ուեսլի Փիթերսի և Ֆրենկ Լլոյդ Ռայթի նախագծով։ դղյակի մակերեսը 111 հեկտար է։ Դղյակի ներսում գտնվող բոլոր տարածքները նման են մարգարտահատիկների, ինչն էլ անվան ծագման հիմնական պատճառն է։
Բացվող այգի (պարսկերեն՝ فاتح՝ ֆաթեհ). գտնվում է Ջահանշահր թաղամասում, անմիջապես այգուն հարող տարածքում կան ավանդական և ժամանակակից ռեստորաններ։
Չամրան պարտեզ (պարսկերեն՝ چمران‎). այն մասամբ կազմված է բնական աճող ծառերից, մասամբ՝ արհեստական տնկված։Դեմավենդ լեռան վրա՝ քաղաքից ոչ շատ հեռու, գործում են լեռնադահուկային հանգստյան գոտիներ, այդ թվում՝ Դիզինը, որը համարվում է լավագույնն Իրանում։ Նաև աչքի են ընկնում Շեմշաքը (իրանական ամենահին հանգստյան գոտին) և Թոշալը։


== Պատկերասրահ ==

		
		


== Ծանոթագրություններ ==
Գլուխոմանովսկի (Օբլիվսկի շրջան)

Գլուխոմանովսկի (ռուս.՝ Глухомановский ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Բեմական էֆեկտ

Բեմական էֆեկտ (լատ.՝ effectus՝ կատարում), պայթյունի, հրդեհի, ամպրոպի, տեղացող անձրևի կամ ձյան, թռիչքի, կերպարանափոխությունների և այլ երևույթների պատրանքներ, որոնք ստեղծվում են բեմի սարքավորումների շնորհիվ։


== Տեսակներ ==
Բեմական էֆեկտները լինում են՝

Ձայնական, որոնց միջոցով ստեղծվում են բնության երևույթների (ամպրոպ, փոթորիկ, թռչունների երգ), փոխադրական միջոցների (կառք, ինքնաթիռ, գնացք), պատերազմական (ճակատամարտ, ռմբակոծություն, պայթյուն, կրակոց), կենցաղային (դռան ճռռոց, ժամացույցի զարկեր) ձայները։
Լուսային, որոնց միջոցով ստեղծվում են օրվա տարբեր պահերի բնական լուսավորության (այգաբաց, մթնշաղ, գիշեր, ցերեկ), ինչպես նաև տեղացող ձյան կամ անձրևի, հրդեհի ցոլքի, սենյակային լուսավորության (մոմի, ջահի) պատրանքներ։
Մեխանիկական, որոնց միջոցով սարքվում են գործող հողմաղաց, ընթացող նավ, գնացք, իրականացվում են դերասանների թռիչքները, անկումները (դեպի բեմատակ), բեմական միջավայրի վերափոխումներ և այլն։


== Ծանոթագրություններ ==
Եվրոպական երկրների ցանկ ըստ միջին ամսական աշխատավարձի

Ստորև բերված աղյուսակները և նկարները ցույց են տալիս միջին աշխատավարձը, կենտրոնանալով տարբեր աղբյուրների տվյալների վրա։ Պակաս զարգացած շուկաներում մեծ է ստվերային տնտեսության դերը, ինչը խեղաթյուրում է այդ հետազոտությունները։


== Եվրոպական երկրները ըստ միջին ամսական աշխատավարձի ==


== Ծանոթագրություններ ==
Աստղային պատերազմներ։ Էպիզոդ VI։ Ջեդայի վերադարձը

«Աստղային պատերազմներ։ Էպիզոդ VI: Ջեդայի վերադարձը» (անգլ.՝ Star Wars: Episode VI - Return of the Jedi)՝ ռեժիսոր Ռիչարդ Մարկուենդի ֆիլմերից, որի գլխավոր դերերը մարմնավորում են Մարկ Հեմիլը, Հարիսոն Ֆորդը, Քերի Ֆիշերը, Բիլի Դի Ուիլյամսը, Էնթոնի Դենիելսը, Փիթեր Մեյհյուն, Սեբասթյան Շոուն, Յեն ՄակԴայարմիդը, Ֆրենկ Օզը, Ջեյմս Էրլ Ջոնսը։


== Սյուժե ==
«Աստղային պատերազմեների» վեցերորդ՝ եզրափակիչ էպիզոդում Դարդ Վեյդերն ստեղծում է երկրորդ «Մահվան Աստղը»։ Նա խմբավորում է իր ողջ ուժերը, որպեսզի մահացու նոր զենքի միջոցով վերջին կործանարար հարվածը հասցնի ապստամբներին և նրանց օգնականներին։ Լյուկ Սկայուոքերը արքայադուստր Լեյայի և երկու հավատարիմ դրոիդների՝ R2D2-ի և C-3PO-ի հետ միասին ուղևորվում է իր ընկերոջը՝ Հան Սոլոյին փրկելու, որը գերի է ընկել հանցագործենրի հզոր առաջնորդ, զզվելի Ջաբբա Հաթթի մոտ։ Ապստամբները Լյուկի հետ միասին վայրէջք են կատարում Էնդոր մոլորակի վրա, որպեսզի այնտեղ մարտնչեն կայսրության նավատորմի հետ։ Այդ մարտից էլ կախված է ողջ Գալակտիկայի ճակատագիրը։ Այս էպիզոդում Լյուկ Սկայուոքերը և Դարդ Վեյդերն իրար հետ հանդիպում են վերջին անգամ, քանի որ հոր և որդու պայքարից կենդանի է մնալու միայն մեկը։


== Դերերում ==


== Տես նաև ==
«Ավատար»
«Աստղային ճանապարհ»
«Ջոն Քարթեր»


== Ծանոթագրություններ ==


== Արտաքին հղումներ ==
Աստղային պատերազմներ։ Էպիզոդ VI: Ջեդայի վերադարձը(անգլ.) ֆիլմը Internet Movie Database կայքում
«Աստղային պատերազմներ։ Էպիզոդ VI: Ջեդայի վերադարձը»(ռուս.) ֆիլմը ԿինոՊոիսկ կայքում։
Գլուխայա (Պաչայի վտակ)

Անվան այլ կիրառումների համար տե՛ս՝ Գլուխայա (այլ կիրառումներ)Գլուխայա (ռուս.՝ Глухая), գետ Ռուսաստանում, հոսում է Կեմերովսկի մարզում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գորոդիսկա (գյուղ, Դունաևցիի շրջան)

Գորոդիսկա (ուկրաիներեն՝ Городиська), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Գորոդիսկա գյուղում բնակվում էր 186 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խորը կապույտ ծով (ֆիլմ)

Խորը կապույտ ծով (անգլ.՝ The Deep Blue Sea), բրիտանա-ամերիկյան ֆիլմ։ Նկարահանել է ռեժիսոր Տերենս Դևիսը 2011 թվականին։ Ֆիլմի պրեմիերան կայացել է 2011 թվականի սեպտեմբերի 11-ին։


== Դերերում ==


== Քննադատություն ==
Ֆիլմը ստացել է հիմնականում դրական կարծիքներ կինոքննադատների կողմից։ Ֆիլմի ռեյթինգը հեղինակավոր Rotten Tomatoes կայքում 78% է 130 ակնարկների հիման վրա։


== Մրցանակներ և նոմինացիաներ ==
2013 թվական - նոմինացիա Ոսկե գլոբուս՝լավագույն դերասանուհի (Ռեյչել Ուայզ)


== Ծանոթագրություններ ==


== Արտաքին հղումներ ==
http://www.thedeepblueseamovie.com/ Խորը կապույտ ծով (ֆիլմ). պաշտոնական կայք
«The Deep Blue Sea»(անգլ.) ֆիլմը Box Office Mojo  կայքում
The Deep Blue Sea(անգլ.) ֆիլմը Rotten Tomatoes կայքում
«The Deep Blue Sea»(անգլ.) ֆիլմը Metacritic կայքում:
Եվգենի Վասիլևիչ Բազարով

Եվգենի Վասիլևիչ Բազարով, Տուրգենևի «Հայրեր և որդիներ» վեպի հերոս։ Նիհիլիզմի հետևորդ է, այսինքն՝ մերժում է հասարակության մեջ ընդունված բոլոր արժեքները։


== Կյանքի պատմությունը ==

Եվգենի Բազարովը ծնվել է գնդի բժիշկ Վասիլի Բազարովի և ազնվական ծագում ունեցող Արինա Վլասևնայի ընտանիքում, սովորել է բժշկական համալսարանում (գնալով հոր հետքերով)։ Համալսարանում Բազարովը ծանոթանում և մտերմանում է Արկադի Նիկոլաևիչ Կիրսանովի հետ։ Շուտով նրանք միասին մեկնում են Կիրսանովների կալվածք, որտեղ Բազարովը ծանոթանում է Արկադիի հոր՝ Նիկոլայ Պետրովիչի և հորեղբոր՝ Պավել Պետրովիչի հետ։ Վերջինիս հետ ընդհարվում է կյանքի հանդեպ ունեցած տարակարծության պատճառով։
Այնուհետև Բազարովը սիրահարվում է Աննա Սերգեևնա Օդինցովային, որի հանդեպ տածած սերը Եվգենիի մեջ հիմնովին փոխում է նիհիլիզմի արտահայտվածությունը. նա սկսում է «հավատալ սիրուն»։ Դրանից հետո Բազարովն Արկադիի հետ մեկնում է ծնողների մոտ։ Երեք օր այստեղ մնալով՝ նրանք վերադառնում են Կիրսանովների մոտ, որտեղ սիրահետում է Փենեչկային, այնուհետև մենամարտում է Պավել Պետրովիչ Կիրսանովի հետ։
Բազարովը մեկնում է հոր մոտ, որտեղ սկսում է բուժել նրանց, ովքեր բժշկի կարիք են ունենում։ Տիֆից մահացածի դիակի վրա աշխատելիս՝ վնասում է մատը և շուտով մահանում արյան վարակումից։


== Նախատիպեր ==
Բազարովի կերպարի նախատիպ կարելի է համարել 19-րդ դարի կեսերի երիտասարդ քննադատների և հրապարակախոսների ողջ սերունդը. Ն. Ա. Դոբրոլյուբով, Դ. Ի. Պիսարև և այլք։ Հայտնի է մի դեպք, երբ Տուրգենևը գնացքում հանդիպում է գավառացի մի երիտասարդ բժշկի, որը հիացնում է նրան իր խելքով և կտրուկ հայացքներով։ Հնարավոր է, որ հենց այդ երիտասարդն է հիմք հանդիսացել Բազարովի կերպարի համար։


== Պատմական ժամանակաշրջան ==
Գործողությունները տեղի են ունենում 1859 թվականի ամռանը, այսինքն՝ Ռուսաստանում Գյուղացիական ռեֆորմների (1861) նախօրյակին։


== Տես նաև ==
Իվան Տուրգենև
Նիհիլիզմ


== Արտաքին հղումներ ==
Բազարովի բնութագիրը litra.ru կայքում
Եվգենի Բազարով հերոսի նկարագրությունը
1X1=1 (To Be One)

1X1=1 (To Be One), հարավկորեական գըրլ բենդ Wanna One-ի դեբյուտային մինի ալբոմը։


== Թրեք լիստ ==


=== 1x1=1 (To Be One) ===


=== 1-1=0 (Nothing Without You) ===


== Չարթեր ==


=== Ամենշաբաթյա չարթ ===


=== Ամենամսյա չարթ ===


=== Վաճառք ===


== Նշումներ ==


== Ծանոթագրություններ ==
Մոննո

Մոննո (իտալերեն՝ Monno), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 569 մարդ, խտությունը՝ 19 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 25040։ Հեռախոսային կոդ՝ 0364։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հիսուսի առաջին գայթակղությունը

Հիսուսի առաջին գայթակղությունը (պորտ.՝ A primeira tentação de Cristo), բրազիլական կատակերգական ֆիլմ, որը պատրաստված է հատկապես վեբ հեռուստատեսության համար, Porta dos Fundos (The Back Door) կատակերգական թատերախմբի կողմից։ Թողարկել է Նեթֆլիքս ընկերությունը 2019 թվականի դեկտեմբերի 3-ին։


== Սյուժե ==
Հիսուսը վերադառնում է տուն 40 օր անապատում անցկացնելուց հետո, որտեղ անակնկալ է սպասվում նրան իր ծննդյան 30-ամյակի կապակցությամբ։ Երեկույթի ժամանակ Մարիամը և Հովսեփը Հիսուսին հայտնում են, որ իր իսկական հայրը Աստվածն է։ Բայց Հիսուսի հետ գալիս է համարձակ երիտասարդ Օրլանդոն, որը բոլորին ակնարկում է, որ նա Հիսուսի ընկերն է։ 


== Արձագանք ==
Ֆիլմը, որը հատուկ թողարկվել է Սուրբ Ծննդյան տոնի համար, հանդիսատեսի որոշակի մասի բացասական արձագանք է առաջացրել կրոնական կերպարների երգիծական պատկերման պատճառով` ներառյալ այն ակնարկը, որ Հիսուսը կարող է գեյ լինել, իսկ Կույս Մարիամը ծխում է մարիխուանա։ Ավելի քան 2 միլիոն մարդ հանրագիր Է ներկայացրել ֆիլմը հեռացնելու համար և հանդես են եկել Netflix-ի բոյկոտի օգտին՝ անարգանքի պատճառով։ Կինոռեժիսորներն իրենց հերթին ասում են, որ բողոքի ցույցերի պատճառը հոմոֆոբիան է։ 
2019 թվականի դեկտեմբերի 24-ին պայթեցվել է Ռիո դե Ժանեյրոյում գտնվող Porta dos Fundos-ի շտաբը երկու Մոլոտովի կոկտեյլներով։ Բրազիլական ինտեգրալիստական կրոնական ծայրահեղական խմբավորումը, որն իրեն անվանում է «Մեծ Բրազիլիայի ինտեգրալիստական ընտանիքի ժողովրդական ազգայնական ապստամբության հրամանատարություն», ստանձնել է պայթյունի պատասխանատվությունը, նրանք նույնիսկ նկարահանել են հարձակման պահը, խումբը նաև քննադատել է Netflix-ին և Քրիստոսի Առաջին գայթակղությունը անվանել է անարգանք։ 
2020 թվականի հունվարի 9-ին Բրազիլիայի դատարանը որոշում է կայացրել, որպեսզի Նեթֆլիքսին պարտավորեցնեն հեռացնել ֆիլմը վեբ ծառայությունից։ 


== Դերասանական կազմ ==


== Ծանոթագրություններ ==
Պիրմին Շվեգլեր

Պիրմին Շվեգլեր (գերմ.՝ Pirmin Schwegler, մարտի 9, 1987(1987-03-09), Ettiswil, Willisau Constituency, Լյուցերն, Շվեյցարիա, Շվեյցարիա), շվեյցարիացի ֆուտբոլիստ, կիսապաշտպան։ Հանդես է գալիս գերմանական «Հոֆֆենհայմի» և Շվեյցարիայի ազգային հավաքականի կազմում։
Հավաքականի կազմում մասնակցել է ԱԱ-2010-ին։


== Ակումբային կարիերա ==
Պիրմինը իր կարիերան սկսել է շվեյցարական «Լյուցերնի» կազմում։ Թիմի հիմնական կազմում անցկացրել է 2 մրցաշրջան։
2005-2006 մրցաշրջանում Շվեգլերը հանդես է եկել «Յանգ Բոյզ»-ի կազմում։
2006 թվականին Պիրմին Շվեգլերը պայմանագիր է կնքել գերմանական «Բայեր 04»-ի հետ։ Թիմի կազմում 3 մրցաշրջանի ընթացքում մասնակցել է 46 հանդիպման։
2009-2014 թվականների ընթացքում Պիրմինը հանդես է եկել «Այնթրախտ»-ի կազմում։
2014 թվականի ամռանը Պիրմին Շվեգլերը տեղափոխվել է «Հոֆենհայմ»։ Նա թիմի հետ կնքել է 3-ամյա պայմանագիր։


== Միջազգային կարիերա ==
Շվեյցարիայի ազգային հավաքականի կազմում Շվեգլերը իր դեբյուտը նշել է 2009 թվականին։


== Անձնական կյանք ==
Պիրմինի եղբայրը՝ Կրիստիան նույնպես ֆուտբոլիստ է։ Նա հանդես է գալիս «Ռեդ Բուլլ» ֆուտբոլային ակումբի կազմում։


== Ծանոթագրություններ ==


== Արտաքին հղումներ ==
http://www.pirmin-schwegler.ch/ Պիրմին Շվեգլեր. պաշտոնական կայք  (գերմ.)
Բարսուկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճապոնական ազգայնականություն

Ճապոնական ազգայնականություն (ճապ.՝ 国家主義 Kokka shugi), վերջին երկու հարյուր տարվա ընթացքում հիմնականում ձևավորված ճապոնացիների մոտ իրենց հայրենիքի հանդեպ, նրա մշակույթի, քաղաքականության և պատմական ճակատագրի վերաբերյալ որոշ հայացքների ամբողջություն։ Հարկավոր է տարբերել ճապոնական ազգայնականությունը (տես, nihonjinron) քաղաքական կամ պետական ազգայնականությունից (տես՝ ճապոնական իմպերիալիզմ), որը հիմնականում ունի թշնամական բնույթ։
Աղթամարի գրչության կենտրոն

Աղթամարի գրչության կենտրոն, հայ դպրոց, հայտնի է դեռևս 10-րդ դարից, աշխուժացել է Աղթամարի կաթողիկոսության հիմնադրման ժամանակներից (1113)։
Առաջին ձեռագիրը 1277 թվականից է. այդ թվականին գրիչ Սիմեոնն ընդօրինակել է մի մատյան (Երևանի Մեսրոպ Մաշտոցի անվան Մատենադարան, ձեռ. No. 207)։ Դպրոցը հովանավորել է Ստեփանոս Գ Սեֆեդինյան կաթողիկոսը (1272-96)։ Վերելք է ապրել Զաքարիա Ա Սեֆեդինյան կաթողիկոսի (1296-1336) օրոք։ Սիմեոնի աշակերտ գրիչ Դանիել Աղթամարցին Ստեփանոս Օրբելյանի խորհրդով և Զաքարիա կաթողիկոսի հոգածությամբ ընդօրինակել է Թովմա Արծրունու պատմությունը (1303), իսկ 1330-ական թթ. գրել է այդ Պատմության հավելվածը (Սեֆեդինյանների պատմությունը)։ Դանիելի ժառանգները, որոնց գրչության շնորհիվ մեզ է հասել մոտ 100 ձեռագիր, շուրջ 200 տարի գրչության արվեստն իրենց տոհմի ձեռքին են պահել՝ միաժամանակ սովորեցնելով ուրիշներին։ Դանիելից հետո հայտնի են Զաքարիա փիլիսոփա ծաղկողը (14-րդ դարի վերջ - 15-րդ դարի սկիզբ), որը նաև Աղթամարի մանրանկարչության նշանավոր ներկայացուցիչ է, երկրորդ Դանիելը, հայտնի ժամանակագիր Թովմա Մինասենցը, Ներսես և Ստեփանոս (կաթողիկոս) եղբայրները (15-րդ դար), Գրիգորիս Ա կաթողիկոսը և ուրիշներ։
Դպրոցը մեծ հռչակ ուներ, և այնտեղ ձեռագրեր ընդօրինակելու էին գալիս տարբեր վայրերից, նույնիսկ Գլաձորի և Հերմոնի դպրոցներից։ Աղթամարի գրչության կենտրոնից մեզ են հասել պատմական և գեղարվեստական երկեր, բազմաթիվ նկարազարդ Ավետարաններ, Մաշտոցներ, Հայսմավուրքներ, Տաղարաններ և այլ ձեռագեր։


== Պատկերասրահ ==

		
		
		
		
		
		


== Գրականություն ==
Ոսկյան Հ., Վասպուրական-Վանի վանքերը, Վեն., 1940, էջ 110-32
Ցուցակ ձեռագրաց Մաշտոցի անվան Մատենադարանի, հ.1, Երևան, 1965, էջ 102-03
Խոռատունիք

Խոռատունիք, այժմ կոչվում է Հորադիզ (ադրբ.՝ Horadiz), քաղաք ներկայիս Ադրբեջանական Հանրապետության Ֆիզուլիի շրջանում, Արաքս գետի ձախ ափին։ Մինչև 2007 թվականը քաղաքատիպ ավան էր։ Բնակչությունը՝ ▲7600 մարդ (2019)։


== Պատմություն ==
XIX դարում Հորադիզը մտնում էր Ռուսական կայսրության Շուշի գավառի կազմի մեջ։ Արցախյան պատերազմի ժամանակ այստեղ անցել են ծանր մարտեր։ 1993 թվականի հոկտեմբերի 24-ին Հորադիզը զբաղեցրել են հայկական զորքերը։
1994 թվականի հունվարի 5-ին, ադրբեջանական զորքերի հակահարձակման արդյունքում քաղաքը անցել է Ադրբեջանի վերահսկման տակ։ Ադրբեջանական Հանրապետության նախագահ Իլհամ Ալիևի 2007 թվականի հոկտեմբերի 23-ի հրամանագրով քաղաքատիպ ավան Հորադիզին շնորհված է եղել քաղաքի կարգավիճակ։
Մինչև 2020 թվականի սեպտեմբերի 27-ի պատերազմը քաղաքը մի քանի կիլոմետր հեռավորության վրա էր գտնվում հայ-ադրբեջանական շփման գծից։


== Հայտնի անձինք ==
Աֆսար Ջավանշիրով, երգահան։
Սեյիդ Շուշեցի, ադրբեջանցի երգիչ-խանենդե։


== Տես նաև ==
Հորադիզ - գյուղ ԼՂՀ-ի Հադրութի շրջանում։


== Ծանոթագրություններ ==
Ուելսի ֆուտբոլի ազգային հավաքական

Ուելսի ֆուտբոլի ազգային հավաքականը ներկայացնում է Ուելսը ընկերական խաղերում և այլ պաշտոնական հանդիպումներում։ Ուելսը ներառված էր Մեծ Բրիտանիայի հավաքականում մինչև 1908 թվականը։
2016 թվականի նոյեմբերի 24-ի դրությամբ՝ հավաքականը ՖԻՖԱ-ի վարկանիշային աղյուսակում զբաղեցնում է 12-րդ տեղը։


== Ծանոթագրություններ ==


== Արտաքին հղումներ ==
Ուելսի ֆուտբոլի ասոցիացիան (անգլ.)
Ուելսի ֆուտբոլի ազգային հավաքականի միջազգային արդյունքներ (անգլ.)
Ուելսի ֆուտբոլի ազգային հավաքականը ՖԻՖԱ-ի կայքում Archived 2014-09-21 at the Wayback Machine. (անգլ.)
Dragon Soccer (անգլ.)
Լոգան շրջան (այլ կիրառումներ)

Լոգան շրջան, կարող է վերաբերել՝

Լոգան շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Լոգան շրջան - ԱՄՆ Իլինոյս նահանգի 102 վարչական միավորներից մեկը
Լոգան շրջան - ԱՄՆ Կանզաս նահանգի 105 վարչական միավորներից մեկը
Լոգան շրջան - ԱՄՆ Կենտուկի նահանգի 105 վարչական միավորներից մեկը
Լոգան շրջան - ԱՄՆ Կոլորադո նահանգի 64 վարչական միավորներից մեկը
Լոգան շրջան - ԱՄՆ Նեբրասկա նահանգի 93 վարչական միավորներից մեկը
Մուլակաևո (գյուղ, Արխանգելսկի շրջան)

Անվան այլ կիրառումների համար տե՛ս՝ ՄուլակաևոՄուլակաևո (ռուս.՝ Муллакаево, բաշկիրերեն՝ Муллаҡай), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրենչ Ռիվեր

Ֆրենչ Ռիվեր (անգլ.՝  French River ), գետ կենտրոնական Օնտարիոյում (Կանադա)։ 

		
		
		


== Աշխարհագրություն ==
Գետը սկսվում է Նիպիսինգի հարավ-արևմուտքից և թափվում է Հուրոն լիճը։ Գետի երկարությունը կազմում է 110 կմ։ Գետի մեծ մասը համարվում է Սադբերի և Պարի Սաունդի սահմանը, միաժամանակ նաև Հյուսիսային և Հարավային Օնտարիոներինը։
Ֆրենչ Ռիվերը հոսում է Կանադական վահանի շրջանով և ունի քարքարոտ ափեր, վերին մասերում կան բազմաթիվ բույսեր։ Գետը իր ճանապարհին բաժանվում է երկու մասի, որի մի մասը հոսում է Էյթին Մայլզ կղզու ափերով և միավորվում մյուս մասի հետ Ջորջիան Բեյ թափվելու ժամանակ, ապա բաժանվում երեք մասի (արևմտյան, արևելյան և գլխավոր), նեղ մասերով հոսելու ժամանակ առաջանում են ծանծաղուտներ և ջրվեժներ։


== Պատմություն ==
Այդ տարածքում մինչև եվրոպացների հայտնվելը, այդտեղ ապրող հնդկացիները գետը օգտագործում էին ճանապարհորդությունների համար։ 1615 թվականին այդ գետով ճանապարհորդել է առաջին եվրոպացին, որը հայտնի ֆրանսիացի ճանապարհորդ և Քվեբեկի հիմնադիր Սամյուել դը Շամպլենն է։ 1615-ից մինչև 1821 թվականները գետը մորթի վաճառողներին ծառայել է Մոնրեալից Մեծ Լճեր, ապա դեպի արևմուտք (Օտտավա գետ - Մատտավա գետ - Նիպիսինգ լիճ - Ֆրենչ Ռիվեր գետ - Հուրոն լիճ - Վերին լիճ) տանող տրանսպորտի ճանապարհը։ Գետով ճանապարհորդել են շատ հայտնի ճանապարհորդներ՝ Պիեր Էսպրի Ռադիոսնը, Սայմոն Ֆրեյզերը, Ալեքսանդր Մակկենզին, Դեյվիդ Թոմփսոնը և այլք։ Բայց ամենաշատը այդ գետից օգտվում էին մորթի վաճառողները։
Ներկա ժամանակում գետը օգտագործվում է հանգստի համար։ Ֆրենչ Ռիվերը հայտնի է նավային սպորտաձևերով զբաղվողների մոտ։
Գետը ստացել է այդ անվանումը օջիբվե հնդկացիների կողմից, քանի որ այդ գետը նրանց տարածքներ էր բերում ֆրանսիացի ճանապարհորդների, վաճառականների և միսոներների։ 1986 թվականին Ֆրենչ Ռիվերը ներառվել է Կանդայի պահպանվող գետերի ցուցակում (Canadian Heritage Rivers)։ 1989 թվականին գետի կանաչ տարածքները պահպանելու համար ստեղծվեց Ֆրենչ Ռիվերի գավառական պարկ, որն ունի 6-ից 28 կմ լայնություն և 51000 հեկտար տարածք։


== Գետի հատկանիշներ ==
Գետի տարածքում կան 900-ից 1600 միլիոն տարում ձևավորված հանքելուստներ, որը կարելի է տեսնել գետի Recollet Falls մասում։
Գետի տարածքում կան 450-ից ավելի տեսակների բույսեր, ներառյալ 8 հազվադեպ հանդիպող տեսակներ։
Այնտեղ աճում է ամենամեծ պտավոր Virginia Chain-ը։ Ամենատարածված կենդանին այդ տարածքում շառաչող օձերն են, ինչպես նաև մանր գայլաձուկները։
Գետը շատ հարմար տարածք է ջրային սպորտաձևերի համար։


== Ծանոթագրություններ ==
Սաննիկոլա

Սաննիկոլա (իտալերեն՝ Sannicola), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 6058 մարդ, բնակչության խտությունը կազմում է 228 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 73017, հեռախոսային կոդ՝ +39 0833։
Բնակավայրի հովանավորն է սուրբ Ս. Մարիա դելե Գրացիեն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0833 231430
Էլեկտրոնային փոստ՝ segretario.comunale@comune.sannicola.le.it
Պաշտոնական կայք՝ http://www.comune.sannicola.le.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պալմաս (Ավերոնի գավառ)

Պալմաս (ֆր.՝ Palmas), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 287 մարդ, բնակչության խտությունը` 20.01 մարդ/կմ²։ Բնակավայրը զբաղեցնում է 14.34 կմ² տարածք։
2016 թվականի հունվարից բնակավայրը Կուսերգ, Կրուեժուլ համայնքների հետ միասին հանդիսանում է Պալմաս դ'Ավերոն համայնքի մաս։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 145 կմ հյուսիս-արևելք, Ռոդեզ քաղաքից` 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 194 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 43։ Ակտիվության ցուցանիշը կազմում է 77,8 %։ 151 աշխատունակ մարդկանցից աշխատել է 140 անձ (78 տղամարդ և 62 կին)։ Գործազուրկ են եղել 11 անձ (5 տղամարդ և 6 կին)։ 43 անաշխատունակներից 9-ը եղել են աշակերտներ կամ ուսանողներ, 27-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ոսկեբերդ

Ոսկեբերդ, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աղին (Շիրակի մարզ)

Անվան այլ կիրառումների համար տե՛ս՝ Աղին (այլ կիրառումներ)Աղին, գյուղական համայնք Հայաստանի Շիրակի մարզում՝ մարզկենտրոնից 28 կմ հարավ-արևմուտք։ Այն իր մեջ ընդգրկում է Աղին և Աղին կայարան բնակավայրերը։


== Անվան ծագում ==
Ըստ գյուղի հնաբնակների պատմությունների՝ Աղին գյուղի անվանումը կապված է գյուղի թուրքական լծի ժամանակների հետ։ Երբ գյուղացիներին հարցրել են՝ ցորենը ուր եք տանում, նրանք պատասխանել են՝ աղին (այսինքն՝ աղային) ենք տանում, ու այդպես մնացել է Աղին անվանումը։


== Կլիմա ==
Ռելիեֆը խայտաբղետ է, տեղումները՝ շատ։ Գյուղի աշխարհագրական դիրքը լեռնային է, կլիմայական պայմանները՝ անբարենպաստ։


== Ընդհանուր տեղեկություններ ==
Նախկինում նույն անվանմամբ մտել է Արևելյան Հայաստանի Երևանի նահանգի Ալեքսանդրապոլի գավառի մեջ։
2001 թվականի տվյալներով Աղինում 474 մշտական բնակիչ կար, իսկ Աղին կայարանում՝ 73 բնակիչ։ 2012 թվականին 2 բնակավայրերում միասին 605 բնակիչ է ապրում։
Աղին գյուղը հիմնադրվել է 1872 թվականին։
Ախուրյանի ջրամբարը կառուցելուց հետո 1990 թվականից բնակչությունը մասամբ տեղափոխվել է նոր կառուցված ավան, որի հետևանքով գյուղը բաժանվեց 4 մասի։
Գյուղի հարևանությամբ է անցնում Գյումրի - Երևան երկաթգիծը, ունի երկաթուղային կայարան։ Կայարանը հիմնադրվել է 1926 թվականին և կոչվել է «Աղին» կայարան։ Գյուղում կա 1878 թվականին կառուցված Սուրբ Հակոբ եկեղեցին։ 1934 թվականից գյուղն ունի հիվանդանոց, 1998 թվականին ՄԱԿ-ի զարգացման ծրագրի կողմից կառուցվեց նոր առողջության կենտրոն՝ 15 մահճակալով և ծննդօգնության բաժանմունքով։ Գյուղի միջնակարգ դպրոցը հիմնադրվել է 1938 թվականին։ Խորհրդային տարիներին գյուղն ունեցել է կոլտնտեսություն, որը միշտ եղել է առաջավորներից մեկը։ 1960-ականներից գյուղն անցել է Անիի շրջանի մեջ և դադարել է շրջկենտրոն լինելուց։


== Բնակչություն ==
Բնակչության նախնիները 1829-1830 թվականներին գաղթել են Մուշից, Ալաշկերտից և Բասենից, 1877-1878 թվականների՝ Կարսից։ Աղինի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնաբուծությամբ, մեղվաբուծությամբ և հացահատիկի մշակությամբ։


== Պատմամշակութային կառույցներ ==
Աղինում են գտնվում Սուրբ Հակոբ (1878 թ.) և Սուրբ Գրիգոր եկեղեցիները և «Թուխ Մանուկ» մատուռը։


== Տես նաև ==
Աղինի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Պորտու Ռեալ դու Կոլեժիու

Պորտու Ռեալ դու Կոլեժիու  (պորտ.՝ Porto Real do Colégio), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Պենեդուի գավառի կազմի մեջ։ Բնակչությունը կազմում է 18 764 մարդ՝ 2004 թվականի տվյալներով։ Գրավում է 685 կմ2 տարածք։ Տարածքի խտությունը՝ 72,36 մարդ/կմ2։